Afrikaanse sanger hou sy lyf model | SARIE
Andries Hendrik Potgieter op die loopplank by SA Modeweek
FOTO: SDR Photo	Verwante Artikels
Afrikaanse sanger hou sy lyf model	deur SARIE.com-span
Die sanger Andries Hendrik Potgieter het sy lyf die afgelope naweek model gehou vir die modehuis Palse by die SA Modeweek in Johannesburg.
"Ek het nooit gedink dat ek 'n model sal wees toe ek die dag met my sangloopbaan begin het nie. Maar dis 'n nuwe en uitdagende veld wat ek vreeslik geniet," vertel hy oor dié geleentheid.
Andries Hendrik by Paledi Segapo, ontwerper by PalseFOTO: verskaf
Die sanger, wat ook 'n skrywer is, het saam met Top Billing se Jonathan Boynton-Lee en die USN-ambassadeur Jacques Fagan op die loopplank verskyn. Palse, die ontwerper Paledi Segapo se modehuis, het al vertonings by modeskoue in Switserland, Londen, Kenia, Tanzanië en Malawi gehou.
Die modelle wat vir Palse op die loopplank verskyn het by die SA modeweekFOTO: SDR Photo
Modelwerk is nie sy enigste verbinding met die loopplank nie – Andries Hendrik was ook in Februarie in New York by die Runway the Real Way-modeskou in sy hoedanigheid as model én ontwerper.
Andries Hendrik Potgieter op die loopplank FOTO: verskaf
"Die moeilikste is om seker te maak dat jy gereeld by die gim uitkom en gesond eet, want jou lyf moet altyd in top-kondisie wees," brei hy uit oor sy modelwerk.